CELEX: 11957E/PRO/BEI/06
Language: el
Date: 1957-03-25 00:00:00
Title: Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του καταστατικού της Ευρωπαϊκής Τραπέζης Επενδύσεων Άρθρο 6

Avis juridique important

|

11957E/PRO/BEI/06

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του καταστατικού της Ευρωπαϊκής Τραπέζης Επενδύσεων Άρθρο 6  

Αρθρο 6.1. Το Συμβούλιο των Διοικητών, προτάσει του Dioijgtijo} Συμβουλίου, δύναται να αποφασίζει με ειδική πλειοψηφία ότι τα Κράτη μέλη παρέχουν στην Τράπεζα ειδικά έντοκα δάνεια, στην περίπτωση και κατά το μέτρο που η Τράπεζα έχει ανάγκη τέτοιων δανείων για τη χρηματοδότηση ορισμένων προγραμμάτων και εφ’όσον το Διοικητικό Συμβούλιο βεβαιώνει ότι η Τράπεζα δεν είναι σε θέση να εξεύρει τους αναγκαίους πόρους στις κεφαλαιαγορές σε κατάλληλους όρους, λαμβανομένων υπόψη της φύσεως και του αντικειμένου των προς χρηματοδότηση σχεδίων.2. Τα ειδικά δάνεια δύνανται να απαιτηθούν μόνο από την έναρξη του τετάρτου έτους από τη θέση σε ισχύ της συνθήκης. Δε δύνανται να υπερβαίνουν τα 400 εκατομμύρια λογιστικές μονάδες στο σύνολο, ούτε τα 100 εκατομμύρια λογιστικές μονάδες κατ’έτος.3. Η διάρκεια των ειδικών δανείων καθορίζεται σε συνάρτηση με τη διάρκεια των πιστώσεων ή των εγγυήσεων που η Τράπεζα προτίθεται να παρέχει μέσω αυτών των ειδικών δανείων. Δε δύναται να υπερβεί τα 20 έτη. Το Συμβούλιο των Διοικητών δύναται, προτάσει του Διοικητικού Συμβουλίου, να αποφασίζει με ειδική πλειψηφία την πρόωρη εξόφληση των ειδικών δανείων.4. Τα ειδικά δάνεια είναι έντοκα με ετήσιο επιτόκιο 4%, εκτός αν το Συμβούλιο των Διοικητών, λαμβάνοντας υπόψη την εξέλιξη και το ύψος των επιτοκίων στις κεφαλαιαγορές, αποφασίσει να ορίσει διαφορετικό επιτόκιο.5. Τα ειδικά δάνεια πρέπει να χορηγούνται από τα Κράτη μέλη κατ’αναλογία του μεριδίου τους στο κεφάλαιο. Πρέπει να καταβάλλονται σε εθνικό νόμισμα εντός έξι μηνών από τη σχετική πρόσκληση.6. Σε περίπτωση εκκαθαρίσεως της Τραπέζης, τα ειδικά δάνεια των Κρατών μελών εξοφλούνται μόνο μετά την απόσβεση των λοιπών χρεών της Τραπέζης.